DISSERTATIO  IN  AU  GURALIS 


DE 


HYDRENCEPHALO 


■ 


■ 


V  '* 


* 


•.  . 


i*  '  ■ 


■ 


, 

1 


i: 


V 


- 


DISSERTATIO  INAUGURALIS 


DE  HYDRENCEPHALO, 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T,  P. 

ACADEMIJE  EDINBURGENJE  PRJEFECTI ; 

NECNON 

AMPLISSIMI  SENATUS  ACADEMICI  CONSENSU, 
ET  NOBILISSIMAE  FACULTATIS  MEDICA  DECRETO 

Ptru  ^tattu  ©actoris* 

SUMMISQUE  IN  MEDICINA  HONORIBUS  AC  PRIVILEGIIS, 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

ROBERTUS  JOHNSTON, 

Jpcotug, 

SOCIE  TAT.  REGIA:  MEDICA  EDINEN.  SOCIUS. 


Calendis  Augusti,  hora  locoque  solitis. 


EDINBURGI : 

EXCUDEBANT  JAC.  BALLANTYNE  ET  SOCII. 


MDCCCXXIII. 


\ 


/ 


PATRI  MEO 


QUAM  MAXIME  DILECTO 

JACOBO  BROWN  JOHNSTON,  M.D, 

i  *  • 

.  *  ’  .V  :• 

COLL.  REG.  CHIRURG.  EDIN.  SOC. 

HASCE  PENNiE  MEiE  ET  ARTIS  PRIMITIAS, 

ILLI  OPTIMO  JURE 

REPETENDAS,  CONSECRATAS 


VOLO. 


, 


•  1 


- 


i  f 


MEO  AVUNCULO  VIRO  EXIMIO 


ROBERTO  JOHNSTON 

MULTIS  VIRTUTIBUS  TAM  PUBLICIS  QUAM 

PRIVATIS  EDINBURGI  INSIGNI, 

OB  MULTA  IN  ME  BENEFICIA  COLLATA, 

HOC  ANIMI  GRATI 
* 

TESTIMONIUM,  UT  ET  AMORIS  FERVIDI  PIGNUS 


DEDICARE  VOLUI 


K 


-  , 

' 


' 


■ 

»-:ri  .  v  i 


DISSERTATIO  INAUGURALIS 


DE 

HYDRENCEPHALO. 


AUCTORE  ROBERTO  JOHNSTON. 


QUADAM  GENERALIA 
PROFANDA. 

In  omnia  clausa  corporis  cava  infunditur  latex 
aquosus,  qui  superficiem  lubricet,  adhaesioni  oc¬ 
currat,  et,  ubi  motus  est,  hunc  quam  facillimum 
reddat.  Hic  latex,  tam  in  ceteris  corporis  par¬ 
tibus  quam  fluidis,  nisi  forte  bilem  excipias,  ab 
arteriis  derivatur ;  et  vasa  quae  serum,  ut  voca¬ 
tur,  secernunt,  arteria  exhalantes  vel  serosa 
dicuntur.  Si  vero  laticem  assidue  infundant, 
nisi  alio  diducatur,  non  potest  esse  quin  accu- 

mulatio  fiat.  Huic  vitio  vasorum  genus,  absor¬ 
bentium  dictorum,  obstare  constat,  quamvis  olim 
munus  adeo  necessarium  venis  rubris  attribue¬ 
batur.  Verum  utrum  talis  exhalantium  vel 
contra  absorbentium  actio  morbida  existat,  an- 
non,  qua  illa  plus  humoris  infundant,  aut  haec 
minus  quam  in  statu  sano  exhauriant,  haud  du¬ 
bium  est  accumulationes  fieri,  quae  morbum  di- 
rissimum  Hydropem  vocatum  efficiunt. 

Hydropis  autem  varia  genera  existunt,  quibus 
singulis  nomina  a  partibus  quibus  maxime  in¬ 
cumbunt,  aut  ex  aliis  rebus,  adduntur.  Horum 
omnium  Hydrocephalus,  aut,  ut  potius  dicatur, 
Hydrencephalus ,  attentionem  medici  optimo 
fortasse  jure  sibi  vindicat,  sive  ad  organum  quod 
invadit,  sive  aggressionis  frequentiam  finemque 
lethalem  spectamus,  sive  demum  difficultatem 
qua  in  multis  exemplis  a  quibusdam  aliis  mor¬ 
bis  distinguatur,  observamus.  Ut  facilius  ra¬ 
tionem  reddamus  effectuum  quos  praestat  in  illo 
nobili  organo,  a  cujus  statu  sano  cunctae  cum 
corporis  tum  mentis  functiones  tantum  et  tam 
manifeste  pendent,  oportet  conspectum  cerebri. 

et  involucrorum  ejus,  in  corpore  tam  adulto 
quam  juniore,  raptim  capiamus. 


PARTIUM  CONSPECTUS. 

Ut  cerebrum  a  laesione  externa  incolume 
existat,  cura  haud  mediocri,  Natura  praecavit.  In 
valida  theca  tribus,  molis,  crassitudinis  et  den¬ 
sitatis  variae,  ossibus  constante  includitur  ;  haec 
inter  se  invicem  per  suturas ,  ut  vocantur,  in  di¬ 
versis  hominibus  variorum  generum,  connectun- 
tur. 

Theca  sic  formata  Cranium  appellatur,  cui 
dant  figuram  quae  continet  ab  involucris  iterum 
affecta ;  haec,  vero,  a  parte  externa  sunt  com¬ 
munia  integumenta,  musculus  Epicranius,  os- 
seumque  tegumen  generale  hic  Pericranium 
dictum.  Praeterea,  autem,  alii  musculi,  ossaque 
alia  existunt,  quae  cerebrum  ad  fundum  invol¬ 
vant.  Cranium  ab  interna  parte  obtegit  mem¬ 
brana  densa,  Dura  Mater  appellata,  ex  stratis 
duobus  constans,  quorum  internum  duplicatum, 

duos  summi  momenti  Processus  format,  alterum 
Processum  Falciformem  qui  cerebrum  biparti¬ 
tur,  alterum  inter  Cerebrum  et  Cerebellum  in¬ 
terpositum,  et  Tentorium  Cerebelli  Super  exten¬ 
sum  denominatum.  Cerebrum  quod  Cranium 
continet  in  Cerebrum  et  Cerebellum ,  horum 
prolationem  Medullam  Oblongatam  dictam,  et 
novem  nervorum  parium  originem,  dividitur. 
Proxime  circa  haec  membrana,  Dura  tenuior  et 
mollior  Pia  Mater  appellata  expanditur ;  super 
quam  vasa  sanguinem  vehentia  distribuuntur. 
Inter  omnia  convoluta,  ut  cavis  internis  obduca¬ 
tur,  se  insinuat ;  inter  hanc  et  Duram  tenuissi¬ 
ma  membranae  cellulosae  dilatio,  Tunica  Aradi - 

< 

noidea  dicta,  interponitur.  Cerebrum  in  duas 
partes,  Hemisphceria  vocatas,  dividitur,  et  sub¬ 
stantia  ejusdem  etiam  ex  duabus  partibus,  specie, 
textura,  et  colore,  inter  se  diversis,  consistit ;  al¬ 
teri  ad  superficiem  Corticali,  aliquando  vero,  ex 
colore,  Cineritia,  vocata,  altera  ad  centrum  sita, 
subalbidi  coloris,  et  in  sectionibus  quibusdam 
speciei  fibrosae,  Medullari  appellata. 

In  animalibus  generis  Mammalium  cerebri 

superficies  in  convoluta,  sulcis  interpositis,  for¬ 
matur.  Ambo  dimidia  inter  se  connectuntur 
per  Commissuras  ut  vocantur,  ad  numerum  qua- 
tuor,  quae  Magna ,  Anterior ,  Posterior  et  Mol¬ 
lis,  denominantur  ;  harum  omnes  praeter  postre¬ 
mam  ex  substantia  Medullari  formantur.  Sunt 
etiam  cava  quatuor,  nomine  Ventriculi ,  in  se  ite¬ 
rum  hiantia,  quibus  Pia  Mater  obducitur.  In¬ 
tra  Ventriculos  sunt  quaedam  partes  quibus  no¬ 
mina  adduntur,  quorum  autem  singulae  func¬ 
tiones  adhuc  prorsus  ignotae  sunt ;  earum  igitur 
nomina  hic  tradere  supervacaneum  foret. 

Cerebro  sanguinis  copia  suggeritur  a  truncis 
quatuor  haud  parvis,  qui  inter  se,  ut  subsidium 
omnibus  partibus  assiduum  sit,  communem  li¬ 
berumque  aditum  habent  ;  ne  cerebrum  tor¬ 
rentibus  subitis  intrent  omni  cura  cautum  est. 
Hi  trunci  primo  cursum  tortuosum  habent, 
postea  autem  quum  jam  cerebri  substantiam  at¬ 
tigerint,  quasi  ejusdem  teneritatem  scirent,  se  in 
rivulos  innumeros  distribuunt :  Magna  cura 
quoque  in  sanguine  ex  cranio  evehendo  ostendi¬ 
tur  ;  ramuli  minuti  eum  a  Cerebri  substantia 

accipiunt,  in  vasa  majora  super  Pia  Matre  co¬ 
eunt,  et  suum  sanguinem  in  quaedam  cava,  seu 
sinus,  inter  Durae  Matris  membranulas  sitos,  ad 
dextrum  cor  per  venas  magnas,  jugulares  inter¬ 
nas  dictas,  reducendum  infundunt. 

Opinio  quorundam  absorbentia  nulla  esse  in 
cerebro,  neque  Moschani  ea  cernere  potuisse, 
quia  ipsi  certe  non  vidissent,  vix  mihi  hic  me¬ 
moranda  videtur.  Possuntne  dicere,  quaeso, 
quod  in  tendinibus  ligamentisque  absorbentia 
perspicere  nequiverint,  nihil  ejusmodi  in  iis 
existere  ?  Verum  etiam  si  nulla  injectis  Mos¬ 
chani  fides  adhibenda  est,  tamen  ex  analogia 
talia  in  cerebro  vasa  esse  concludamus  fas  est ; 
immo  in  quibusdam  hujus  organi  et  membrana¬ 
rum  ejus  morbis,  glandulae  cervicis  concatenatae, 
morbidae  factae,  et  ampliatae,  repertae  sunt — hae 
glandulae  pro  parte  rata  frequentiores  sunt  quam 
ex  alia  conditione  essent — cursum  vasorum  ad 
cerebrum  euntium  et  ab  eodem  redeuntium  ob¬ 
sident — partesque  cerebri  et  fluida  intra  et  super 
hoc  effusa  absorpta  fuerunt — quae  omnia  talia  in 
cerebro  vasa  existere  satis  comprobant.  Cerebro 

et  ejus  involucris  cum  iisdem  in  foetu  et  infante 
collatis,  mirum  discrimen  ostenditur  :  in  adulto 
suturas  tam  valide  inter  se  connectuntur,  ut  in 
exemplis  quibusdam  divelli  nequeant ;  in  astate 
autem  extrema  saepe  penitus  obliterantur :  in 
corpore  vero  adhuc  tenello  multis  in  partibus, 
periosteo  externo  et  interno  solummodo  conjun¬ 
guntur  ;  quinetiam,  in  quarundam  suturarum 
cursu,  ossa  haud  parum  a  se  invicem  distant ; 
hoc  saepius  prope  commissurae  sagittalis  cum 
coronali  juncturam  accidit,  speciesque  ita  prae¬ 
bita  Fontanella  seu  Bregma  vocatur.  Cranium 
sic  conformatum  angustiis  inter  partum,  incre¬ 
mentoque  eorum  quae  continet  futuro,  se  facilius 
accomodat ;  quin  et  in  corpore  juniore  et  molli¬ 
ore  cerebrum  ipsum  effectuum  pressurae  minus 
sentiens  videtur,  in  quibusdam  enim  partus  dif¬ 
ficilis  exemplis,  caput  compressionem  minime 
parvam  adhuc  illaesum  patitur.  Haud  dubium 
est,  haec  infantem  inter  et  adultum  discrimina 
maximi  momenti  effectus  in  Hydrencephalo 
praestare. 

MORBI  HISTORIA. 

In  hoc  morbo  effusio  a  membranis  quse  cere¬ 
bri  superficiem  tegunt,  fit,  Hydrencephalum 
Externum ,  aut,  ut  saepius  accidit,  intra  ventri¬ 
culos,  Hydrencephalum  Internum  efficiens.  Hr 
C.  Smith,  qui  egregium  de  hoc  morbo  tracta¬ 
tum  edidit,  aliam  divisionem  in  Primarium  et 
Symptomaticum  suadet.  Hr  Whyte,  qui  olim 
hujus  Academiae  unus  e  multis  decoribus  fuit, 
Hydrencephalum  tres  gradus  habere  censet. 
Ille  primus  hoc  malum  accurate  delineavit,  et 
medicorum  attentionem  ad  ejus  rationem  secun¬ 
dum  scientiam  reddendam  perduxit;  et,  quod 
ad  divisionem  hujus  et  signa  attinet,  ex  eo  tem¬ 
pore  multi  scriptores  medici  opiniones  ejus  haud 
parva  veneratione  secuti  sunt. 

GRADUM  PRIMUM  HYDRENCE- 

PHALI, 

Initiumque  morbi,  indicant  dolor  capitis,  al¬ 
vus  astricta,  indoles  animi  varians,  appetitus  defec¬ 
tus,  oculus  lucis  nimis  sentiens,  pupillas  dilatatio, 
strabismus  levior,  faeces  profunde  virentes  et  valde 
foetidae,  oleique  speciem  quodammodo  praebentes, 
intestina  haud  facile  per  medicamenta  purgantia 
mota,  vomitus,  dolores  ad  imam  colli  vertebram, 
cupido  decumbendi,  arteriarum  pulsus  centies  et 
vicies  aut  centies  et  tricies,  aliquando  ad  centies 
et  quadragies,  intra  sexagesimam  horae  partem, 
repetiti,  sed  neque  validi  neque  pleni,  sitis  im¬ 
modica,  et  calor  cutis  haud  parvus. 


SECUNDUM  GRADUM 

Hujus  morbi  praecipue  indicat  in  pulsuum 
vice  mutatio ;  pulsus,  in  primo  gradu  frequentes, 
tardi  saepe  praeter  naturam,  intermittentes  et 

abnormes  fiunt,  quod  ad  vehementiam  signa 
priora  multum  ingravescunt,  spiritus  graviter 
olet,  vultus  summam  anxietatem  exprimit,  aegri 
se  a  pulvino  sustolli  non  tolerare  possunt,  et 
siquando  in  lecto  erigantur,  ejulatus  voce  intenta, 
quasi  doloribus  extremis  laborantes,  edunt ;  saepe 
quoque  ingemunt ;  febris  augetur  ;  sensus  lucis 
sonitusve  minuitur ;  musculorum  oculi  paralysis, 
et  dilatatio  pupillae  totalis,  accedunt ;  coma  su- 
pervenit,  interdum  vero  delirium  subsultusque 
tendinum. 


GRADUS  TERTIUS 

Et  ultimus  a  duobus  prioribus  distinguitur, 
statu  pulsuum  in  mirum  modum  mutato ;  pulsus 
vacillant ;  iterum  frequentes  et  intermittentes 
fiunt ;  in  quibusdam  exemplis  ad  numerum  du¬ 
centorum  intra  horae  minutum  accelerati  fuerunt; 
et  ad  extremum  aeger,  a  statu  organorum  gene- 

i 

rumque  organorum  in  corpore,  solitis  stimulis, 
sive  naturalibus  sive  arte  admotis,  magna  saltem 

ex  parte,  immobili,  in  amplexus  mortis  paulatim 
transit. 

Dr  C.  Smith  signa  hujus  morbi  recensens  in 
duo  genera  distribuit,  alterum  a  cerebri  com¬ 
pressione,  alterum  ab  irritatione  tenuiorum  mem¬ 
branarum  invicem  a  distentione  orta,  pendens. 
Verun tamen,  irritationem  et  distentionem  in¬ 
dicia,  quae  veluti  ab  iis  causis  pendentia  enume¬ 
rat,  nimirum,  febrem  symptomaticam,  dolorem 
capitis,  dolores  ad  imam  colli  vertebram  et  in 
membris  quoque,  lucis  sonitusque  sensum  mor¬ 
bosum,  strabismum,  et  fortasse,  ut  ille  ait,  dila¬ 
tationem  pupillae,  gignere  posse  adhuc  dubitari 
potest :  iracundiam,  nauseam,  vomitum,  ejula¬ 
tionem,  horrorem  intra  somnum,  musculorum  et 
tendinum  subsultum,  in  Append.  Notui.  A.  enu¬ 
merat  ;  “  I  do  not,  however,”  inquit  ille,  “  ascribe 
the  symptoms  of  irritation  in  the  case  of  Hy- 
drencephalus  either  to  pressure,  or  acrimony  of 
the  extravasated  fluid  in  the  brain,  but  to  the 
distention  of  the  fine  membrane  lining  the  ven- 
tricles ;  and  to  this  conclusion  I  am  led  by  ana- 
logy,  having  constantly  observed  irritation,  and 

often  pain,  excited  from  distention  of  similar 
membranes  in  every  part  of  the  body.”  Exempla 
quse  ad  suam  opinionem  confirmandam  adducit, 
sunt  irritatio  dolorque  cutis  a  tumoribus,  Ana- 
sarcd  formatis,  dolor  et  irritatio  ab  aere  in  in¬ 
testinis  intercepto,  dolor  et  irritatio  ab  Ureterum 
Ductusque  Caledochi  distentione,  calculis,  con¬ 
cretionibusque  biliosis,  incremento  et  provectione 
dentium  infantis,  et  demum  irritatio  ab  Uteri  in 
primis  gravitudinis  mensibus  distentione.  Hae 
vero  membranee  cerebri  membranulis  haud  parum 
absimiles  existunt ;  in  functione  quidem,  textura, 
et  fabrica,  inter  se  differunt.  Aliud  autem  est 
quod  Dr  Smith  in  sua  Analogia  praeterierit,  ac¬ 
cumulationes  aquae,  scilicet,  in  Pericardio ,  Tu¬ 
nica  vaginali ,  Teste,  Peritoneo,  &c.  Harum 
membranarum  distentioni  dolor  vix  ullus  aut 
irritatio  referenda  est,  et  tamen  hae,  quod  ad 
fabricam  et  usum  attinet,  cerebri  membranis, 
quam  ese  quas  Doctori  Smith  enumerare  placuit 
similiores  plane  existunt.  Profecto,  igitur,  con¬ 
cludere  licet  membranas  distentione  ab  aqua  in 
Hydrencephalo  affectum  iri.  Nonne,  autem, 

haec  distentio  tales,  si  non  quidem  majores,  in 
cerebri  ipsius  substantiam  effectus  praestabit? 
Irritationem  membranarum  paralysin  sexti  ner¬ 
vorum  paris,  ideoque  strabismum  efficere,  aut 
lucis  sonitusque  sensum  minutum  inducere,  ad¬ 
huc  probandum  manet,  fortasse  etiam  semper 
manebit :  haec  signa  quidem,  quae  ab  ea  causa 
pendere  credit,  ulli  aliae  causae  aequo  jure  referri 
possunt.  Secundam  causam,  cerebri  compres¬ 
sionem,  scilicet,  multa  ex  his  symptomatis  gignere 
haud  omnino  dubitandum  est. 

Dr  Car.  Gul.  Quin,  in  suo  de  cerebri  Hydrope 
tractatu,  exempla  in  quibus  compressio  non  ab 
aquae  effusione  sed  a  vasis  sanguinem  vehentibus 
suo  humore  nimis  turgidis  orta  est,  commemorat. 


DIAGNOSIS. 

Multa  ex  signis,  hic  quasi  Hydrencephalum 
demonstrantibus  traditis,  in  dentitione,  et  cum 
vermes  intra  corpus  hospitantur,  et  etiam  in  Tabe 
Mesenterica,  observantur  ;  attamen,  si  ad  sum- 

mam  signorum  quam  accurate  spectemus,  haud 
difficile  erit  a  quolibet  talium  morborum  Hy- 
drencephalum  discernere. 

A  dentitione  in  infantibus,  gingivarum  con¬ 
ditione,  salivae  fluxu,  alvo  saepius  liquida  faeci¬ 
busque  aquosis,  facile  distingui  potest. 

Siquando  vermes  haec  symptomata  efficiunt, 
abdomen  durum  est,  appetitus  cibi  aliquando 
vorax,  aliquando  contra  parvus,  existit,  frequens 
et  liquida  alvi  dejectio  est,  signa  per  medica¬ 
menta  purgantia  levantur,  aeger  saepe  nasum 
digitis  purgat,  dentibusque  collisis  frendet. 

A  Tabe  Mesenterica  Hydrencephalus,  capite 
et  oculo  in  illa  parum  aut  nihil  omnino  affectis, 
alvo  quam  saepe  soluta,  et  morbo  tardius  pro- 
grediente,  dignoscitur.  Diuturnitas  morbi  cujus 
indicia  jam  modo  enumeravi,  tam  quod  ad  aegri 
aetatem  et  constitutionem,  quam  lenitatem  saevi- 
tiamve  aggressionis,  variat;  fere,  tamen  a  duobus 
hebdomadis  ad  quinque,  vel  sex  etiam,  durat. 

QUM  IN  CADAVERUM  INSPEC¬ 
TIONE  APPARENT. 

Cadaveribus  eorum  qui  huic  morbo  occubue¬ 
runt  patefactis,  plus  minusve  aquas  intra  ventricu¬ 
los,  et  aliquando  in  cerebri  superficiem  paululum 
effusum,  reperitur.  Aqua  sic  reperta  pura  et  limpi¬ 
da  est,  et  copiam  albuminis  minorem,  quam  in  si¬ 
milibus  aquas  accumulationibus,  aliis  corporis  par¬ 
tibus  formatis,  observatur,  in  se  continet.  In¬ 
terdum  in  superficie,  maxime  vero  circa  cerebri 
fundum,  lymphas  coagulabilis  depositiones  haud 
parvas  spectamus.  Ventriculorum  superficies 
interna  Plexusque  Choroides  saspe  ad  albedinem 
eloti  videntur.  Vasa  sanguinem  vehentia  haud 
rara  humore  suo  plena  et  distenta  reperiuntur, 
et  in  duobus  exemplis  a  Doctore  C.  G.  Quin 
commemoratis,  et  quorum  nos  quoque  in  parte 
hujus  tentaminis  priori  mentionem  fecimus,  nulla 
aqua  omnino  in  ulla  cerebri  parte  detegi  poterat ; 
inquit  vero,  “  The  blood  vessels  were  so  unusual- 
ly  distended,  that  the  whole  of  the  cerebrum  and 

cerebellum  resembled  an  anatomical  preparation, 
in  which  the  utmost  force  of  injecti on  had  been 
employed.” 

Quaedam  aliae  partes  morbidas  factae  repertae 
sunt,  nullae  tamen  tam  saspe,  ut  vel  pro  causis 
vel  effectibus  hujus  morbi  miserandi  habendae 
sint. 

Hydrencephalus  vetustus  a  quibusdam  mor¬ 
bus  ab  Acuto  sejunctus  habitus  est,  et  in  multis 
rebus  profecto  haud  parum  discrepant.  Vetustus 
in  initio  suo  infantes  solummodo  invadit,  et 
saepissime  morbus  congenitus  est ;  in  exemplis 
quibusdam,  caput  ad  ingentem  magnitudinem 
pervenit ;  infantes  quibus  incumbit  fere  deformes, 
parvi,  mentisque  inopes,  existunt ;  interdum  au¬ 
tem  prospera  valetudine  uti  dicantur,  quoniam 
complures  ad  aetatem  adultam  perveniunt,  serius 
ocius  vero  hoc  morbo,  cum  multis  Acuti  indiciis 
deperituri. 

Mense  Januario,  1822,  cadaver  aegrae  quam 
Pater  meus  curabat,  patefactum  videndi  mihi 
occasio  fuit  ;  in  ea  morbus  congenitus  erat. 
Circa  quartam  vel  sextam  hebdomadam  post- 

quam  nata  fuerat,  caput  prseter  naturam  mag¬ 
num  observatum  est,  et  ab  eo  tempore  in  molem 
majorem,  ad  tertium  aut  quartum  annum  usque 
ante  obitum,  qui  vicesimo  secundo  suee  astatis 
anno  accidit,  paulatim  provectum  est.  Paucis 
ante  mortem  diebus  Pater  invisit ;  tum  oculi 
vasa  sanguine,  sicut  in  Ophthalmia,  distenta  fue¬ 
runt  ;  convulsiones  insecutae  sunt,  quas,  paucis 
post  diebus,  morte  rapuerunt.  Cranio  aperto, 
huic  quam  valide  adhaerentem  Duram  Matrem 
invenimus,  Cerebrum  vesicae  aqua  plenae  haud 
absimile  fuit,  vasa  ad  plenum  sanguine  repleta 
fuere,  et  oculo  anatomice  instructo  speciem  pul¬ 
cherrimam  praebuere  :  circa  partem  hemisphaerii 
sinistri  posteriorem  tres  fuerunt  portiones,  et  in 
hemisphaerio  dextro  una,  sine  ulla  substantia 
cineritia,  quasi  tenui  medullari  tela  semitrans- 
lucente  relicta,  absorpta  fuissent ;  ea  tela  porro 
compaginem  fibrosam  exhibuit.  Super  his  par¬ 
tibus  inventa  sunt  quasdam  ossea  puncta  ;  in 
lobis  posterioribus  convoluta  obliterata  fuerunt ; 
a  cursu  tamen  vasorum  sanguinem  vehentium, 
ubi  antea  fuissent  cernere  potuimus.  Pia  Matre 

amota, nulla con volutorum  species  omnino  percipi 
potuit.  Super  partibus  anterioribus,  vero,  con¬ 
voluta  sulcique  interpositi,  sed  haud  solitae  alti¬ 
tudinis  apparuerunt.  Convoluta  ad  cerebri  fun¬ 
dum  nil  praeter  solitum  exhibuerunt ;  hemis¬ 
phaeriis  disjunctis  Corpus  Callosum  valde  tenue, 
latum  et  translucens,  compagesque  fibrosa  claris¬ 
sime  apparuit ;  ventriculis  apertis,  aqua  pura  ad 
decem  sextarios  quartamque  sextarii  partem,  se¬ 
cundum  mensuram  Anglicanam,  emanavit. 

Hemisphaeriorum  aspectus  superior  et  latera¬ 
lis  crassitudinem  sanae  vesicae  haud  superarunt. 
Septum  Lucidum  validius,  a  parte  inferiore  sur¬ 
sum,  et  a  parte  anteriore  retrorsum  valde  exten¬ 
sum  fuit.  Corpora  Striata,  Thalamique  Ner¬ 
vorum  Opticorum  praeter  naturam  ampli  obser¬ 
vati  sunt — tota  superficies  interna  ad  albedinem 
elota,  quasi  diu  in  aqua  macerata,  apparuit — in 
utroque  Choroides  Plexu  corpus  cartilaginosum 
repertum  est.  A  Corporibus  Striatis  Thalamis¬ 
que  Nervorum  Opticorum  fasciolae  fibrosae,  su¬ 
perficiem  Ventriculorum  internam  obtegentes, 
divaricatae  sunt-— fasciolae  similis  naturae  a  Cor¬ 
poris  Callosi  Raphe  se  distribuerant,  fibrae  a 

Thalamis  Striatisque  ad  eas  Callosi  non  produc¬ 
tas  fuerunt ;  sed  spatium  sescunciale,  ubi  talis 
fabrica  non  omnino  cerni  potuit,  interjacebat- 
Totus  cerebri  fundus  haud  parva  lymphas  coa- 
gulabilis  copia  obductus  est. 

Medullaria  Cranii  contenta  ponderata  fue¬ 
runt  ii.  pondo  vi.  uncias  dimidium  que.  Cere¬ 
brum  ii.  pondo  i.  uncia  et  pars  unciae  quarta. 
Cerebellum,  Tuber  Annulare,  Medullaque  Ob¬ 
longata,  v.  unciae  et  pars  quarta.  Cranium  hic 
memoratum  nunc  locum  in  Collectione  Precep- 
toris  mei  egregii  Doctoris  Aitkin  tenet.  Ab 
altero  Meatu  Auditorio  ad  alterum  per  fundum, 
iii.  pollices  et  i!  transversim  patet.  A  parte 
Condylis  ossis  Occipitis  anteriore  ad  Glabellam 
per  Tempus  alterum,  v.  pollices  et  f ;  a  posteriore 
Foraminis  Magni  margine  ad  Glabellam  per 
verticem  in  plano  sphasrico,  xxiv.  et  | ;  ab  altero 
Meatu  Auditorio  ad  alterum  per  caput,  xxi.  et  f ; 
circum  ambitus  maximus  xxix.  est.  Cranium  pe¬ 
nitus  in  os  conversum  est ;  et  suturas  in  multis 
partibus  per  ossa  supernumeraria  pene  innu¬ 
mera  completas  sunt. 

CAUSA. 

Quod  ad  hujus  morbi  causam  vel  causas  per¬ 
tinet,  scriptores  medici  diversissimas  opiniones 
protulerunt ;  alii  enim  inflammationi ;  alii  debi¬ 
litati  ;  alii  demum  absorbentium  rupturas  et  san¬ 
guinis  cor  versus  reditui  impedito,  attribuunt. 

Nemo,  aetatis  sexusve  cujuslibet,  ab  ejus  in¬ 
gressionibus  immunitatem  habet ;  in  primis  vero 
vitae  gradibus,  et,  si  Morgagni  credatur,  in  sexu 
muliebri  quam  virili,  saepius  observatur — raro,  si 
unquam,  validos  et  robustos  invadit,  tametsi  aliis 
alias  dicere  placuit.  Quasdam  familias  prae  ce¬ 
teris  huic  morbo  obnoxiores  esse,  per  observan¬ 
tiam  cuj usque  medici,  jam  pridem  pro  certo  con¬ 
stat  ;  et  hoc  tam  saepe  notatum  est,  ut,  siquando 
aliquis  ex  familia  hoc  morbo  laboret,  de  ceteris 
ejusdem  liberis  medicus  sibi  statim  praecavendum 
putet,  probe  sciens  nullum  alium  morbum,  animi 
attentionem  ad  prima  indicia,  et  remedia  ma¬ 
ture  adhibita,  tantum  requirere;  quum  mora  pau¬ 
carum  solummodo  horarum  aegrum  prorsus  insa- 

nabilem  reddere  possit.  Si  ad  observationes  om¬ 
nium  qui  de  hoc  morbo  scripserunt,  spectamus, 
fortasse  concludere  fas  est  Hydrenceplialum  pler¬ 
umque,  si  non  profecto  semper,  in  hominibus 
Dietheseos  strumosas  accidere,  et  in  initio  irrita¬ 
tionem  cerebri  et  ejus  vasorum  esse,  longe  vero  a 
Plethorica,  Phrenetica,  aut  Apoplectica  sangui¬ 
nis  in  illo  organo  congestione  distantem,  et  cu¬ 
rationem  in  multis  rebus  diversam  postulantem. 

Discrimina  quas  inter  Vetustum  et  Acutum 
intercedunt,  a  statu  cerebri  et  a  lenitate,  aut 
contra  acerbitate  aggressionis,  magna  ex  parte 
oriri  dicantur  ;  si  ante  vel  cito  post  partum  acce¬ 
dit,  a  sensu  cerebri  minore  craniique  compagine 
molliore,  ad  morbi  provectionem  hasc  sese  pau- 
latim  accomodent,  et  collectio,  quantam  aliquan¬ 
do  videmus,  fieri  potest.  Talis  sese  accomodan- 
di  potestas  in  cerebro  aliisque  magni  organis 
momenti  per  Anatomiam  Morbidam  compro¬ 
batur.  Paucis  ab  hinc  annis  Dr  Aitkin  ho¬ 
minem  aperuit  in  quo  pulmo  dexter  pene  totus 
absorptus  erat ;  praeparatum  ex  hoc  factum  ille 
in  Doctoris  Barclay  Collectione  jam  reposuit ; 

homo  tamen,  sine  ullo  magno  incommodo,  per 
annos  complures  vixerat.  Ulcerationes  haud 
parvae  in  cerebro,  ejus  functionibus  adhuc  parum 
impeditis,  formatae  sunt.  Multa  exempla,  quae 
hanc  corporis  organorum  dotem  demonstrent,  de¬ 
cantantur,  si  vero  laesiones  tantae  subito  accidis¬ 
sent,  haud  dubium  est  quin  aegrum  statim  e 
medio  sustulissent ;  ubi  igitur  in  Hydrencepha- 
lo  aggressio  vehemens  est,  neque  suturae  morbo 
cedunt,  aeger  cito  Acuto  necatur,  nisi  per  ido¬ 
nea  remedia  superari  possit. 


CURATIO. 

In  curatione,  actionem  auctam  minuere,  vasa 
absorbentia  excitare,  et  simul  signa  de  morbo 
pendentia  levare,  medico  operandum  est,  iEgrum 
frigidulum  et  tranquillum  praestare  oportet,  ne¬ 
que  luci  neque  stridori  cuivis  objectum ;  caput 
aegri  bene  suffulciendum  est ;  status  alvi  nun¬ 
quam  negligendus  ;  cibus  tenuis  facilisque  con¬ 
coctu  concedendus  ;  pedes  calore  fovendi ;  dia- 

phoretica  et  diuretica  mitia  adhibenda  sunt ;  ne 
haec  medicamenta  vero,  quippe  quae  corpus  valde 
infirment,  nimis  libere  adhibeantur,  cavere  ne- 
cesse  est. 

Quoniam  hic  morbus  eam  aetatem  et  eos  in¬ 
vadit,  in  quibus  libera  sanguinis  detractio  peri¬ 
culosa  foret,  hirudines  temporibus  admotae  sae¬ 
pius  laudatae  fuerunt ;  quoniam  autem  nobis 
curae  est,  vasa  quam  proxime  morbi  sedem  de¬ 
plere,  forsitan  magis  e  re  nostra  foret,  sanguisu¬ 
gas  interno  oculi  angulo,  nasi  lateri,  frontique, 
admovere,  ut  ab  uno  ramorum  Carotidis  inter¬ 
nae,  Ophthalmico  scilicet,  sanguinem  detrahere 
possimus.  Ad  incisiones  altas  in  occipite  quo¬ 
que  confugitum  est,  et  hae  in  exemplis  complu¬ 
ribus  profuisse  dicuntur.  Vesicatoria  quoque 
laudibus  haud  parvis  efferuntur. 

In  morbo,  pariter  ac  in  eo  de  quo  nunc  agitur, 
pertinaci,  ad  omnia,  quae  aliquid  proficere  pos¬ 
sint,  confugere  fas  est ;  quorum  actionis  quaecun¬ 
que  sit  ratio,  verisimile  est  multo  saepius  profu¬ 
isse  in  exemplis  ubi  humoris  detractio  per  ali-’ 
quod  temporis  spatium  continuata  fuerat ;  ad 

talem  detractionem  efficiendam  fonticuli  usur¬ 
pati  sunt ;  nec  melius  exinanitionum  arte  facta¬ 
rum  commoda  explicare  possum,  quam  exemplo 
mihi  a  Patre  meo  communicato  memorando.  In 
familia  ex  cujus  liberis  unus  et  alter  Hydrence- 
phalo  deperierant,  cum  signa  ejus  morbi  in  tertio 
quoque  se  prodere  coeperunt,  fonticulus  in  ejus 
cervicem  inserendus  praescriptus  est.  Pharma¬ 
copolae  imperitia  causticum  (Potassa,  olim  Caus¬ 
ticum  commune  acerrimum)  per  cervicem  hume¬ 
ros  et  tergum  diffluere  situm  est,  exuvias  emor¬ 
tuas  large  excidere,  et  exinanitionem  vix  non 
letlialem  efficiens.  Indicia  Hydrencephali  vero 
evanuerunt,  et  qui  quondam  aeger  erat,  nunc  ju¬ 
venis  sanus  est,  et  ad  annum  aetatis  sum  duode¬ 
vicesimum  pervenit. 

Omnium  autem  remediorum,  qum  in  hoc 
morbo  sanando  usurpantur  vel  laudantur,  Hy- 
drargyrus,  caute  et  perite  adhibitus,  optimum 
existit ;  de  eo  quidem  in  Hydrocephalo  dici  po¬ 
test.  “  Quod  alia  non  sanent,  Mercurius  sanet, 
quod  Mercurius  non  sanet,  insanabile  est.” 

A  Doctoribus  Percival  et  Dolson  pericranium 

Unguent.  Hydrarg.  perfricare  suasum  est,  for¬ 
tasse,  vero,  magis  utile  erit,  caput  vesicatorio 
imponendo  inoccupatum  servare  ;  neque  profecto 
admodum  liquet,  quo  pacto  unguentum  super 
caput  perfrictum  eidem  remedio  cuivis  aliae  cor¬ 
poris  parti  admoto  praestet,  quoniam  minime  ve¬ 
risimile  est,  id  per  cerebri  absorbentia  transitu¬ 
rum  esse  ;  aptissima  et  optima  forma  hujus  me¬ 
dicamenti  est  Calomelas  interne  adhibitus.  In 
mense  Novembri,  anno  1820,  puerum  hoc  morbo 
laborantem  et  a  Doctore  Aitkin  tractatum  vidi ; 
cujus  exempli  mentione  hoc  tentamen  ad  finem 
perducere  mihi  liceat.  Gul.  Stewart,  astatis  6, 
Hydr en cephalus  invasit ;  frater  ejus  anno  ante 
eodem  morbo  mortuus  erat,  ceteraque  familia 
Dietheseos  strumosae  haud  dubie  fuit.  Strabis¬ 
mus,  dilatatio  pupillae,  et  alia  symptomata  molesta, 
adfuere.  Dr  Aitkin  arcessitus  Pulver,  quatuor, 
unumquemque  ex  gr.  v.  calomel.,  cum  kino  pau¬ 
lulum  constantem  imperavit,  e  quibus  unus  hora 
quaque  tertia  sumendus  erat ;  si  vero  intestina 
nimis  afficerent,  postremus  omittendus  erat  et 
talis  haustus  devorandus  Re.  Tinct.  Opii  gtt 

viii,  Vin  .Antimon.  gtts.  xv,  Aq.  Menth.  Pip. 
gfc^.,  contra  si  alvus  non  levaretur,  unum  aut  al¬ 
terum  Olei  Picin.,  cochleare. 

Haec  remedia  per  sex  hebdomadas,  uno  die 
Pulveribus  necessario  omissis,  usque  sumebat. 
Per  totum  temporis  spatium  supradictum,  sen¬ 
suum  internorum  impos  jacebat,  mobilissimus 
erat,  et  ad  Comam  saepe  vergebat ;  tam  macer  et 
debilis  fiebat,  ut  cyatlius  vini  rubri  unus  aut  al¬ 
ter  quoque  die  praescriberetur.  Quum  primum 
autem  corpus  totum  et  os  ejus  Mercurio  affecta 
sunt,  quod  non,  antequam  circiter  Jx.  Calomel. 
sumpserat,  accidit,  signa  in  melius  versa  cito 
evanuerunt,  et  ad  vim  et  robur  magis  indies 
crescebat. 

Notatu  dignum  est,  quod,  etiamsi  antequam 
in  morbum  inciderat  legere  quodammodo  potuit, 
cum  primum  ad  Scholam  redierat,  unam  ab  alia 
qualibet  litera  discernere  nequiret;  nunc  vero 
sana  valetudine  utitur,  et  in  arripiendo  quae  a 
preceptore  traduntur  suos  condiscipulos  aequat. 


FINIS. 


